
										PRIJEDLOG

VLADA REPUBLIKE HRVATSKE                         	
							
		
Na temelju članka 120. stavka 4., a u vezi s člankom 121. stavkom 1. Zakona o proračunu („Narodne novine“, broj 144/21) i na temelju članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj ________________ 2026. donijela
	

O D L U K U

o davanju suglasnosti Općini Preko za zaduženje 
kod Privredne banke Zagreb d.d., Zagreb

I.

[bookmark: _Hlk234481328]	Daje se suglasnost Općini Preko za zaduženje kod Privredne banke Zagreb d.d., Zagreb u iznosu od 1.000.000,00 eura, s rokom otplate kredita od 10 godina bez počeka, u jednakim mjesečnim ratama, uz fiksnu godišnju kamatnu stopu od 3,4% i jednokratnu naknadu za obradu kredita u visini 0,15% od ugovorenog iznosa kredita.
	
	Sredstva će se koristiti za financiranje kapitalnog projekta: „Groblje u mjestu Preko“, sukladno Odluci Općinskog vijeća Općine Preko o dugoročnom kreditnom zaduženju Općine Preko, KLASA: 402-02/26-01/01, URBROJ: 2198-13-01-1-26-1 od 28. travnja 2026.

II.

Radi ostvarenja zaduženja iz točke I. ove Odluke, zadužuje se Općina Preko da izradi planove proračunske potrošnje za godine u kojima treba planirati sredstva za otplatu kredita.


III.

            Ova Odluka stupa na snagu danom donošenja. 
	
			
KLASA:
URBROJ:  

Zagreb,							   	
PREDSJEDNIK


mr. sc. Andrej Plenković




OBRAZLOŽENJE


Općina Preko podnijela je Ministarstvu financija zahtjev KLASA: 401-01/26-01/01, URBROJ: 2198-13-02-1-26-1 od 08. lipnja 2026. za dobivanje suglasnosti Vlade Republike Hrvatske za zaduženje kod Privredne banke Zagreb d.d. u iznosu od 1.000.000,00 eura, s rokom otplate kredita od 10 godina bez počeka, u jednakim mjesečnim ratama, uz fiksnu godišnju kamatnu stopu od 3,4% i jednokratnu naknadu za obradu kredita u visini 0,15% od ugovorenog iznosa kredita.

Sredstva će se koristiti za financiranje kapitalnog projekta: „Groblje u mjestu Preko“, sukladno Odluci Općinskog vijeća Općine Preko o dugoročnom kreditnom zaduženju Općine Preko, KLASA: 402-02/26-01/01, URBROJ: 2198-13-01-1-26-1 od 28. travnja 2026.

Na temelju članaka 120. i 121. Zakona o proračunu (Narodne novine, br. 144/21), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu.

Ostvareni proračunski prihodi Općine Preko u 2025. godini, umanjeni za prihode iz članka 121. stavka 4. Zakona o proračunu, iznosili su 4.757.457,80 eura. Udio godišnjeg obroka (anuiteta) traženog kredita u ostvarenim prihodima iznosi 2,51%, a ako se tomu pribroje godišnji anuiteti kredita iz prethodnog razdoblja te dospjele obveze, tada je ukupna obveza Općine 13,85%, što je u okviru Zakonom propisane granice.  

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općine Preko.

